নিজৰ জীৱনজোৰা কষ্টৰ বিনিময়ত আৰ্জিত বৃহৎ অংকৰ ধন জাতীয় স্বাৰ্থৰ হকে হেলাৰঙে খৰচ কৰি জাতীয় দলিলস্বৰূপ এন আৰ চিৰ বাট মোকলোৱা প্ৰদীপ ভূঞা আৰু বন্তি ভূঞালৈ ২০১৮ বৰ্ষৰ 'লাচিত বঁটা' আগ বঢ়োৱা হৈছে। এই কথা তাই আহোম যুৱ পৰিষদৰ এখন বিজ্ঞপ্তিত প্ৰকাশ।
উল্লেখযোগ্য যে ২০১২ চনৰ পৰাই তাই আহোম যুৱ পৰিষদে বীৰ লাচিত বঁটা প্ৰদান কৰি আহিছে। প্ৰথমবছৰ এই বঁটা দিয়া হৈছিল অসমৰ প্ৰাক্তন ৰাজ্যপাল এছ কে সিনহাক। তাৰ পিছত ২০১৩ চনত মৰণোত্তৰভাৱে কাৰ্গিলৰ চহিদ জিন্তু গগৈক, ২০১৫ চনত অৰ্জুন ভোগেশ্বৰ বৰুৱা, ২০১৬ চনত পণ্ডিত হীৰেন গোহাঁই আৰু ২০১৭ চনত প্ৰতিদিন গোষ্ঠীৰ স্বত্বাধিকাৰী জয়ন্ত বৰুৱাক এই বঁটা দিয়া হৈছিল।
ভূঞা দম্পতীক অহা ২৪ নৱেম্বৰত লাচিত দিৱসৰ কাৰ্য্যসূচীত বঁটা প্ৰদান কৰিব সংগঠনটোৱে।
উল্লেখযোগ্য যে ভূঞা দম্পত্তীয়ে তেওঁলোকৰ কষ্টোপাৰ্জিত প্ৰায় ৭০ লাখ টকা এন আৰ চি উন্নীতকৰণৰ সপক্ষে উচ্চতম ন্যায়ালয়ত চলি থকা গোচৰ চলোৱাৰ খৰচ হিচাপে দান দিছিল অসম পাব্লিক ৱৰ্কছ নামৰ সংগঠনটোক।
তাই আহোম যুৱ পৰিষদৰ বিজ্ঞপ্তিটোত এই কামক জাতিৰ প্ৰতি ত্যাগ হিচাপে অভিহিত কৰা হৈছে।
ভূঞা দম্পত্তী গুৱাহাটী ফেকাল্টী স্কুলৰ প্ৰতিষ্ঠাপক।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
